கேள்வி: செதாபாக் - வரலாறு பற்றி நீங்கள் என்ன அறிந்துள்ளீர்கள்?
பதில்: 1880-ஆம் ஆண்டுகளில், செதாபாக் ஒரு சிறிய மலேசியப் பழங்குடியினர் கிராமமாக இருந்தது. அந்தப் பகுதியில் தொடக்கக்கால மக்கள் மலேசியப் பழங்குடியினர் எனும் ஓராங் அஸ்லி ஆவர். இவர்களுடன் மினாங்கபாவு மக்கள் இணைந்து வாழ்ந்தனர். அதன் பின்னர் 1890-ஆம் ஆண்டுகளில், அந்தப் பகுதியில் உருவாக்கப்பட்ட ரப்பர் பணிபுரிவதற்காக மலேசிய இந்தியர் குடியேறினர்; மேலும் ஈயம் வேலை செய்வதற்காகச் மலேசிய சீனர் அழைத்து வரப்பட்டனர். ரப்பர், ஈயம் ஆகியவற்றின் வளர்ச்சியின் காரணமாக செதாபாக் கிராமம் படிப்படியாக வளர்ச்சி பெற்றது. 1884 ஏப்ரல் 12-ஆம் திகதி, மலாயா கூட்டமைப்பு மாநிலங்கள் எனும் பிரித்தானிய மலாயா நிர்வாக அமைப்பின் முதல் தலைமை ஆளுநரான பிராங்க் சுவெட்டன்காம், அந்தப் பகுதியில் வசித்த மலேசியப் பழங்குடியினர் தலைவராக பத்து தாபாக் ''(Batu Tapak)'' என்பவரை மீண்டும் தலைவராக நியமிக்கக் கேட்டுக் கொண்டார். அதன் பின்னர், செதாபாக் கிராமத்தின் மலேசியப் பழங்குடியினர் பெருமைபடுத்தும் வகையில், செதாபாக் கிராமத்திற்கு, செதாபாக் எனும் பெயர் வழங்கப்பட்டது.